[pic] | ЕВРОПЕЙСКА КОМИСИЯ |

Брюксел, 7.4.2011

COM(2011) 181 окончателен

СЪОБЩЕНИЕ НА КОМИСИЯТА ДО СЪВЕТА

в отговор на искането да внесе предложение, свързано със схемата за ранно пенсиониране за длъжностни лица на ЕС

СЪОБЩЕНИЕ НА КОМИСИЯТА ДО СЪВЕТА

в отговор на искането да внесе предложение, свързано със схемата за ранно пенсиониране за длъжностни лица на ЕС

На 25 октомври 2010 г. Съветът прие заключения, призоваващи Комисията да направи до средата на 2011 г. законодателно предложение за изменение на Правилника за длъжностните лица. Предложението следва или да отменя член 9, параграф 2 от приложение VIII към Правилника за длъжностните лица, или значително да го преработва, за да вземе предвид загрижеността, изразена в заключенията на Съвета. Съгласно член 241 ДФЕС, ако Комисията реши да не внесе предложение, тя трябва да информира Съвета за причините.

Комисията иска да напомни на Съвета, че през 2004 г. е приел член 9, параграф 2 от приложение VIII към Правилника за длъжностните лица като инструмент за управление на човешките ресурси. Този инструмент даде възможност на институциите на ЕС да се освободят от предишната система за прекратяване на служебните правоотношения („ dégagement “) и направи по-лесно наемането на персонал от новите държави-членки (ЕС 10 и ЕС 2). Той беше част от един цялостен пакет, договорен между Съвета, Комисията и профсъюзите.

Комисията иска да подчертае, че данните в доклада, представен на Съвета се отнасят до перспективите в краткосрочен план, както се изисква от Правилника за длъжностните лица. В същото време Комисията не вижда основания съгласно които Съветът може да приеме, че схемата няма да е бюджетно неутрална в дългосрочен план. От 2004 г. всички институции, както са определени в член 1а, параграф 2 и член 1б от Правилника за длъжностните лица, съвместно прилагат схемата за ранно пенсиониране. Те я прилагат единствено в интерес на службата и само в ограничен брой случаи. Схемата (за съжаление с едно, но много малко изключение) спази ограниченията, определени в член 9, параграф 2 от приложение VIII към Правилника за длъжностните лица.

Комисията би желала също така да напомни на Съвета, че поради създалите се след разширяването специфични обстоятелства, през последните години е прилаган годишен процент от 10 %. Няма причини да се очаква този максимален процент да бъде достиган всяка година.

Член 9, параграф 2 се отнася за всички институции и всички институции трябва да прилагат схемата съвместно. Комисията не може едностранно да ограничи начина, по който други институции в ролята си на орган по назначаването упражняват правомощията си по отношение на ранното пенсиониране. Въпреки това, вследствие на предложение на Комисията институциите приеха в ролята си на органи по назначаването, да използват своя марж на преценка, и за 2010—2011 г. да прилагат стойност от около 8 %. Така се взема предвид краят на преходния период за

назначаване на граждани на ЕС-10, както и належащата необходимост от назначаване на персонал от държавите-членки от ЕС-2.

Поради причините, посочени по-горе, Комисията не счита, че на този етап са налице основания за преразглеждане на член 9, параграф 2 от приложение VIII към Правилника за длъжностните лица. Тя обаче ще обърне надлежно внимание на опасенията на Съвета, когато прави предложение за изменение на Правилника за длъжностните лица.